อาการแพ้นมถ่ายเป็นน้ำ อาเจียนนิดหน่อย แต่ตอนนี้ลูกดีขึ้นแล้ว พ่อแม่ืของดิฉันบอกว่าให้เด็กเลิกกินนมไปเลย อยากทราบว่า ควรให้เลิกหรือเปลี่ยนนมดีคะ ลูกเพิ่งได้2ปี เอง อยากให้แนะนำว่าควรจะทานนมอะไรดีคะ
สวัสดีค่ะอาการแพ้นมพบได้ตั้งแต่ระดับเล็กน้อยจนรุนแรง เช่น ผื่น ปวดท้อง อาเจียน หายใจลำบาก ถ่ายเหลว แพทย์จะวินิจฉัยโดยการถามประวัติการกิน ตรวจร่างกาย และลองให้งดนม โดยดูปฏิกิริยาตอนหลังงดนมเทียบกับการให้ลองกลับมาทานซ้ำค่ะ ในบางกรณีอาจมีการทดสอบภูมิแพ้ทางผิวหนัง หรือตรวจเลือดดูระดับภูมิคุ้มกันค่ะแนะนำให้พาเด็กไปพบแพทย์เพื่อประเมินอาการนะคะ หากพบว่ามีภาวะแพ้นมวัวจริง จำเป็นต้องงดทานนมวัวและผลิตภัณฑ์ที่มีนมวัวเป็นส่วนประกอบค่ะ แพทย์จะแนะนำให้ทานนมที่ทำจากถั่วเหลือง เป็นกำลังใจให้ค่ะ